**РЕПУБЛИКА СРБИЈА**

**ОПШТИНA ЉИГ**

**Општинска управа**

***Одељење за општу управу***02 Број: 351-5/2015

25.03.2015.године.

Љ И Г

Одељење за oпшту управу Општинске управе општине Љиг, решавајући по захтеву Милинковић Будимира (ЈМБГ:0205952771214) из Љига, ул. Дринске дивизије бб, за издавање решења, на основу члана 145. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 –одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014 и 145/2014), члана 192. Закона о општем управном поступку („Службени лист СРЈ” број 33/97 и 31/01), члана 28. Правилника о поступку спровођења обједињене процедуре („Сл. гласник РС“ број 22/2015), решења Начелника Општинске управе Љиг 02 бр. ЛД 399 од 27.04.2009. године, којим се овлашћује Ната Јовчић, начелник Одељења за општу управу да потписује управна и вануправна акта, доноси:

**РЕШЕЊЕ**

**Одобрава се** Милинковић Будимиру (ЈМБГ: 0205952771214) из Љига, ул. Дринске дивизије бб, извођење радова на изградњи помоћног објекта, спратности П+0, габарита **4,60 х 6,00 m + 4,50 x 4,00 m у Љигу**, односно на катастарској парцели број **51160/20 у К.о. Љиг**. Укупна бруто површина објекта износи 45,60 m2. Укупна нето површина објекта је 41,60 m2. Предрачунска вредност предметног објекта износи 1.256.450,00 динара.

Извод из пројекта, Главна свеска идејног пројекта и Идејни пројекат са информацијом о локацији 02 број 350-21/2015 од 17.03.2015. год издате од стране Одељења за општу управу општинске управе Општине Љиг, Копија плана предметне парцеле број 953-1/2015-31 од 13.03.2015. године и Препис листа непокретности број 2057 за К.о. Љиг од 27.02.2015. године, издат под бројем 952-1/2015-246 издати од стране Републичког геодетског завода, Службе за катастар непокретности Љиг, саставни су део овог решења.

Извод из пројекта, Главна свеска идејног пројекта и Идејни пројекат изградње помоћног приземног објекта на кат. парцели број 51160/20 у К.о. Љиг, усклађен са информацијом о локацији, израдила је СЗГР „БИМИНГ“ Мионица, бр. техничке документације 2/15 од марта 2015. год, а главни пројектант је **Момир Ранковић**, дипл. инж. грађ, број лиценце **310 5650 03**.

На основу Одлуке о утврђивању доприноса за уређивање грађевинског земљишта („Сл. гласник Општине Љиг“ бр. 1/2015) катастарска парцела број **51160/20 у К.о. Љиг** налази се у обухвату ПГР-а насеља Љиг – **ПРВА ЗОНА**. На основу исте одлуке и обрачуна доприноса бр. 418-2-1 од 25.03.2015. год, утврђује се допринос за уређење грађевинског земљишта, у износу од **8.161,00 динара,** који се уплаћује на број жиро рачуна **840-742253843-87**, позив на број **190610205952771214**, прималац Општина Љиг. Инвеститор је дужан да изврши уплату доприноса за уређивање грађевинског земљишта у целости најкасније до подношења пријаве.

Инвеститор је дужан да органу који је издао решење пријави почетак радова, најкасније осам дана пре почетка извођења радова. Пријава треба да садржи датум почетка и рок завршетка грађења, односно извођења радова. Уз захтев за пријаву радова подноси се доказ о измирењу обавеза у погледу доприноса за уређење грађевинског земљишта.

**О б р а з л о ж е њ е**

Милинковић Будимир (ЈМБГ: 0205952771214) из Љига, ул. Дринске дивизије бб, поднео је захтев заведен под бројем 02 број: **351-5/2015** од **23.03.2015**. године, за издавање решења о одобрењу извођења радова на изградњи објекта ближе описаног у диспозитиву овог решења.

Уз захтев за издавање решења, инвеститор је приложио следећу документацију:

1. Извод из пројекта, Главну свеска идејног пројекта и Идејни пројекат, у три примерка;
2. Информацију о локацији 02 број **350-21/2015** од **17.03.2015**. године;
3. Копија плана предметне парцеле број 953-1/2015-31 од 13.03.2015. године издату од стране Републичког геодетског завода, Службе за катастар непокретности Љиг
4. Препис листа непокретности број 2057 за К.о. Љиг од 27.02.2015. године издату од стране Републичког геодетског завода, Службе за катастар непокретности Љиг.

Како је инвеститор уз захтев за издавање решења поднео сву потребну документацију из члана 145. став 2. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 –одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014 и 145/2014), те Правилника о садржини, начину и поступку израде и вршења контроле техничке документације према класи и намени објеката („Сл. гласник РС“ бр. 23/15) и како је иста усклађена са важећом информациом о локацији, то је решено као у диспозитиву решења у складу са чл. 145. став 5. Закона о планирању и изградњи и Закона о општем управном поступку.

Такса за ово решење наплаћена је у износу од 1.350,00 динара на основу Одлуке о општинским административним таксама („Службени гласник Општине Љиг”, број 10/2012 и 1/2013).

**Упуство о правном средству**: Против овог решења незадовољна страна може изјавити жалбу у року од 8 дана од дана пријема истог, преко овог одељења, Министарству грађевинарства, саобраћаја и инфраструктуре – Колубарском управном округу Ваљево, таксирану са 300.00 динара административне таксе.

Решење доставити:

* Милинковић Будимиру (ЈМБГ: 0205952771214) из Љига, ул. Дринске дивизије бб, 2×
* Грађевинској инспекцији;
* Архиви

ОБРАДИО:

Сања Спасојевић,

*струк. инж. арх.*

(м.п.)

**НАЧЕЛНИК ОДЕЉЕЊА**

Ната Јовчић, *дипл. правник*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |  |
| --- | --- | --- |
| Према овој техничкој документацији донето је Решење  02 број 351-5/2015  од 25.03.2015. год.  Одељење за општу управу Општинске управе општине Љиг  НАЧЕЛНИК ОДЕЉЕЊА  Ната Јовчић, дипл. правник | Према овој техничкој документацији донетo  је Решење  02 број 351-84/2014  од 25.03.2015. год.  Одељење за општу управу Општинске управе општине Љиг  НАЧЕЛНИК ОДЕЉЕЊА  Ната Јовчић, дипл. правник | Према овој техничкој документацији донетo  је Решење  02 број 351-84/2014  од 25п.03.2015. год.  Одељење за општу управу Општинске управе општине Љиг  НАЧЕЛНИК ОДЕЉЕЊА  Ната Јовчић, дипл. правник |